Margaret Chan

Margaret Chan Fung Fu-chun (; s. 1947 Brittiläinen Hongkong) on hongkongilainen lääkäri, joka oli Maailman terveysjärjestö WHO:n pääjohtaja 2007–2017. Hänet nimitettiin tehtävään 9. marraskuuta 2006 edellisen johtaja Lee Jong-wookin kuoltua keväällä 2006.

Aiemmin Chan on työskennellyt Hongkongin terveysministeriön johtajana (1994–2003) ja WHO:n hallinnossa yleisvaarallisen influenssan osaston johtajana ja sen jälkeen apulaispääjohtajana (2003–2006).

Chan opiskeli Kanadassa Länsi-Ontarion yliopistossa, jossa hän suoritti kandidaatin tutkinnon (B.A.) 1973 ja lääketieteen tutkinnon (M.D.) 1977. Vuonna 1985 Chan suoritti lisäksi maisterin tutkinnon (master of science) kansanterveystieteestä Singaporen kansallisessa yliopistossa.

Lähteet

Aiheesta muualla 

Hongkongilaiset henkilöt
Hongkongilaiset lääkärit
Vuonna 1947 syntyneet
YK:n virkamiehet
Elävät henkilöt